剛完成3場演唱會的炎明熹(Gigi),稍作休息後,於上周六(20日)出席由「炎明熹粉絲後援會」為慶祝她生日舉辦的捐血及義賣日活動,當日同時也是Gigi人生第一隻實體唱片推出的大日子,她的第一首派台歌《真話的清高》被印製成7寸黑膠唱片發售。由於限量發行,多區的唱片店外出現通宵排隊的人龍,有歌迷表示排第三個都買唔到,有買不到的歌迷更出價九千元跪求轉讓。Gigi得知有歌迷凌晨4點已排隊,她表示:「感動到起雞皮,好多謝大家嘅支持,自己都唔知有冇辦法可以留到隻碟送俾屋企人,如果真係冇晒貨,我會將我自己手上呢隻碟,送俾佢哋。」
未能捐血好失敗
後援會早於去年7月已開始籌備慈善活動,當時Gigi仍未知能否出席,「今日好開心可以同歌迷一齊做善事,除咗捐血之外,我哋仲有個義賣區,收益扣除成本全數捐贈APF愛培自閉症基金,為來自基層嘅自閉症小朋友提供ABA治療以及為佢哋嘅家庭提供支援服務。」當日亦有接近一百位歌迷報名捐血,每位成功捐血的粉絲可獲贈印有卡通版Gigi的「Gi囡鎖匙扣」。身為偶像,Gigi亦打算以身作則捐血救人,還笑言唔怕痛,只在小時候試過一次打針打到喊,可惜她到場才發現曾服用中藥不能捐血,她即時扁嘴自認「好失敗」。此外,後援會於港、九兩大旺區買下LED廣告屏幕應援新歌《還有一艘救生艙》,Gigi出席活動後,親自到尖沙咀拍照打卡,感謝粉絲的支持。
籌備全新風格跳唱歌
活動前一晚,Gigi開Live與歌迷分享演唱會點滴,她坦言尾場完show一刻,激動得不斷落淚,內心非常不捨,這段時間腦海仍不時浮現演唱會的畫面,她說:「不過當晚都有開心嘅時刻,因為終於可以飲汽水,到第二日,因為爸爸媽媽同細妹要走,陪完佢哋飲茶送佢哋離開,我就返屋企執屋,之後打邊爐,因為做show,我會避免食濃味同刺激嘅食物。另外,嗰晚有歌迷提議我搞busking,以前十三、四歲都試過兩次喺尖沙咀碼頭busking,嗰陣心情好緊張,因為未試過咁多人圍住聽我唱歌,而家都好想再試吓去海旁busking嘅感覺,希望大家可以嚟支持,不過未知幾時會搞。」提到演唱會跳唱環節外界一致讚好,Gigi也收到了大家的意見,並預告正籌備一首跳唱歌,滿足樂迷的同時,也是對自己的一個挑戰。